Tomanová, Viera, komisárka pre deti (2018-05-23):
Ďakujem veľmi pekne, budem sa snažiť byť veľmi stručná, odpovedať. A to, veľmi ma prekvapuje, pani poslankyne, do akej role sa tlačíte. Musím povedať, že vedela by som použiť jeden príklad a je mi veľmi ľúto, že to robíte. Hovorím o impeachmente, pani Zimanová (pozn. red.: správne „Zimenová“). Máte absolútne podrobné informácie z ministerstva školstva o impeachmente a máte tak podrobné informácie ako nikde inde. Ale vy nepoznáte a ani vaše ďalšie kolegyne z výboru pre ľudské práva, nepoznáte absolútne systém, nepoznáte Dohovor o právach dieťaťa, nepoznáte kompetencie komisára a nepoznáte ani kompetencie ministerstva školstva, kompetencie Štátnej školskej inšpekcie, kompetencie okresného úradu, odborov školstva. Nepoznáte ich. Keby ste ich poznali, tak rozhodne, keď by ste poznali Dohovor o právach dieťaťa, čl. 2, tak viete veľmi dobre, že nemôžeme deliť deti podľa alebo diskriminovať deti podľa náboženstva, veku, pohlavia, ale budem hovoriť tie dôležité – národnosti, etnickej príslušnosti, sociálneho pôvodu. To je jedna vec. Čiže v našej správe nikdy nehovoríme o rómskych deťoch, hovoríme o ako takých porušeniach práv dieťaťa. Pani Zimanová (pozn. red.: správne „Zimenová“), upravím vás na stránku 26, horný odsek, kde máte intolerant..., potravinovú intoleranciu na školách, v školskom stravovaní. Ja vám môžem garantovať, že obecné materské škôlky oveľa ľahšie prijímajú deti s intoleranciou potravinových teda prvkov a bez problémov pečú chlebík bezlepkový, bez problémov pripravujú stravu pre diabetikov, bez problémov pečú koláčiky bez-, bezlep-, z bezlepkovej múky, podávajú dieťam, deťom mlieko bez laktózy a podobne. Áno, Bratislava tento problém má, ale ten veľmi kritizovaný s opovrhnutím nazývaný, nazývanú časť správy, kde hovoríme o monitoringu, ktorú budeme vykonávať tento rok a budúci rok, ktorý sme spracovali za spolupráce ministerstva zdravotníctva a za spolupráce úradu regionálneho..., Úradu verejného zdravotníctva, jednoznačne hovorí o tom, že pôjde o monitoring, ktorý sa tu prakticky nevykonáva nikde, a kde vlastne budú údaje o tomto. Neustále ma upravujete na adresu pani Dubovcovej a v tejto súvislosti poviem, pani Dubovcová toľkokrát prekračovala zákonné svoje kompetencie, že to nejdem ani komentovať. Ale je pravdou, že sa jej podarilo dosiahnuť, že sa zvýšili stravné jednotky, či v reedukačných zariadeniach, v zariadeniach sociálnoprávnej ochrany alebo v zariadeniach sociálnych služieb, čo ja osobne kvitujem. Takže v tomto ako jej skutočne dávam za pravdu a to sa vyriešilo. Zatiaľ som sa s takýmto problémom nestretla. Ale pripomeniem ešte ďalšiu vec, pokiaľ ide o Žilinu. Keby tu bol pán poslanec Choma, primátor Žiliny, neviem, či je ešte teraz primátor, primátor Žiliny je, tak by vám povedal, že bolo prijatých, ja neviem, či bolo 63, či koľko tých opatrení na základe našej žiadosti a vytýkaniu mu, že porušili práva, a pán primátor a ďalšie inštitúcie, ako napr. Mestský úrad Žilina, Regionálny úrad verejného zdravotníctva Žilina, ministerstvo práce, ministerstvo zdravotníctva, ústredie práce, sociálnych vecí a rodiny, Úrad práce Žilina, s ktorými sme komunikovali, na ktorých sme sa obracali, kde sme upozorňovali, aj pokiaľ išlo o verejnú dopravu, a nakoniec musím povedať, že deti dnes cestujú, podľa všetkého aj tie, ktorých rodičia nemajú zaplatený odvoz a likvidáciu domáceho odpadu a podobne, cestujú zadarmo, a to vzhľadom na uznesenie, ktoré bolo prijaté bolo prijaté tak, aby... No ale nebudem sa k tomu vyjadrovať. Musím hovoriť o tom, že na základe nás boli pridávané kontajnery, pretože deti a rodičia sa striedali. Jedni spali v noci, jedni cez deň, pretože do počtu kontajnerov, ktoré tam boli, sa nezmestili. Čiže hovorím o tom, že metráž v unimobunkách nebola adekvátna. Ani počet unimobuniek nebol adekvátny. Nebol počet ani unimobuniek, ktoré sú zriadené ako hygienické zariadenia. Čiže v tejto chvíli môžem povedať, že Žilina pracuje ďalej, mesto ako také a celý teda spolok týchto zainteresovaných orgánov. Dnes sa postupne ubytovávajú rodiny, napr. tri rodiny už bývajú v trvalom bývaní. Platobná disciplína podľa informácie, ktorú mám, je uspokojivá. Uhrádzajú náklady. Metráž v unimobunkách naďalej zostáva neadekvátna, ale momentálne mesto iné možnosti nemá. Z celkového počtu 46 detí, ktoré tam bolo, iba dve deti boli umiestnené v detskom domove, ostatné ostávali v starostlivosti rodičov. Navštevujú základné školy podľa informácie, ktorú mám, úrad práce, sociálnych vecí a rodiny sleduje kontroly a kontroluje rodiny s maloletými deťmi. Mesto sa ich snaží postupne presťahovať z provizória a z hľadiska opatrení regionálneho úradu verejného zdravotníctva nie je potrebné prijímať dodatočné a výnimočné opatrenia, nakoľko dodržiavanie hygieny u niektorých rodín nie je horšie, ale nie je ani najhoršie ako v niektorých iných prípadoch. Takže hovoriť o tom, že sme sa ničomu nevenovali, je priam smiešne, a keď hovoríte o žiačke, kde ste strávili, pani Zimanová (pozn. red.: správne „Zimenová“), hodiny a hodiny s Miškou. A čo ste vyriešili? Skúste mi povedať, čo ste vyriešili. Odpustite, že to takto hovorím, ale hovorím jednoznačne. A budem hovoriť o dieťati, kde boli porušené, ja som to hovorila pri vystupovaní a je to obsiahnuté v správe na strane 42. V čase, keď sme podávali správu, nebol tento prípad uzatvorený, pretože trval veľmi dlho. Riešili sme ho 21. novembra, do 18. mája, teda do minulého piatku, kedy bol prípad definitívne vyriešený, kedy škola dostala prostriedky na asistenta pedagóga, pretože to bol základný problém. My sme navštívili školu, riaditeľku, dokonca musím povedať, že sme sa zúčastnili na hodinách, na dvoch vyučovacích hodinách, kde dieťa dopĺňalo pod..., podnet a hovorilo vlastne o tom, že sa bojí ísť na tieto hodiny, pretože pani učiteľka, ktorá je tam, nie je na ňu dobrá. Moji dvaja kolegovia sa zúčastnili tohto vyučovania a jednoznačne môžem povedať, že pokiaľ by tam neboli, určite by prišlo k ďalšiemu konfliktu, pretože bol tam pozvaný otec z vyššej triedy detí, kde práve maloletá, alebo teda dieťa, by som povedala, ktoré je zdravotne postihnuté a potrebuje špeciálny prístup, a jeho práva boli poškodené nielen zo strany spolužiakov, bolo šikanované dieťa a nikdy u atypickej formy... (Reakcie z pléna a odmlčanie sa rečníčky.) U atypickej formy postihnutia tohto dieťaťa neviete, ako sa to dieťa zachová. Čiže hovoriť o tom, že sme tieto prípady neriešili a že sme ich nedoriešili a že som nehovorila a nehovorila som aj dnes vo vystúpení, kde som upresňovala, hovorila som o tom, že teda tieto, tento prípad bol doriešený až 18. 5., kde od 1. septembra dieťa nastupuje do novej školy, má prideleného asistenta pedagóga a jedine tento asistent to dorieši. Ale, pani poslankyňa, vá..., váľať vinu len na školu, ktorá dobrovoľne išla do vzdelávania, integrovaného vzdelávania detí, pretože to nie je povinnosť škôl, povedzme si úprimne, v právnom predpise. A táto škola išla do toho. V záujme dieťaťa prijala časom špeciálneho pedagóga, prijala psychológa. Títo ľudia absolútne absentujú na mnohých ostatných školách. Ja by som odporúčala ešte aj asistenta žiaka a to v tom prípade, ak sa jedná o ťažko telesne postihnuté dieťa, ktoré potrebuje pomoc pri hygienických úkonoch a podobne. Išli sme do novely zákona 447, aby sme riešili prípady, kde dieťa navštevuje viac ako 20 hodín školu. Škola nie je medzi školskými zariadeniami vymenovanými v školskom zákone. Čiže môj názor je, že nebol dôvod na krátenie príspevku za opatrovanie matke, ktorá celé doobedie trávi s dieťaťom v škole, vozí ho 50 km do školy a počas školy vykonáva vlastne povedzme osobného asistenta z hľadiska, z hľadiska hygienických úkonov. Pani Zimanová (pozn. red.: správne „Zimenová“), nechcem to ďalej rozoberať ani nemám dôvod a vyjadrím sa ešte k niektorým veciam. Na niektoré veci vôbec nebude reagovať, pretože nie som človek, ktorý by používal vulgarizmy ani klamstvá, ani urážky, ani osočovanie, a je nepochopiteľné porušovanie ľudských práv vo vzťahu k mojej osobe práve členkami najvyššieho zákonodarného zboru, ako aj členkami Výboru Národnej rady pre ľudské práva a národnostné menšiny. Nebudem sa vyjadrovať ani k znevažovaniu a k úlohám, ktoré nám sa snažíte klásť, aby sme ich vykonávali, napríklad ako je, ako je posudzovanie alebo prehodnocovanie, alebo monitoring, nazvem to monitoringom, tak ste to nazvali na výbore, zaraďovania detí do špeciálnych škôl. Ak si pozriete § 130 ods. 6 školského zákona, dozviete sa, že túto, túto kompetenciu má výlučne ministerstvo školstva a v nadväznosti na toto môže riešiť Štátna školská inšpekcia, okresný úrad a odbor školstva, ale nie komisár pre deti. Takže prosím, najskôr, kým sa budete vyjadrovať k týmto veciam, si naštudujte Dohovor o právach dieťaťa, kompetencie jednotlivých úradov. Chcete odo mňa, aby som monitorovala chudobu detí! Prosím vás pekne, a generačnú chudobu, to som sa stretla tiež na výbore s tým, toto je jednoznačne kompetencia určitých úradov a inštitúcií a, samozrejme, v neposlednej miere ministerstva práce, sociálnych vecí a rodiny. Táto vec je pravidelne vyhodnocovaná. Meria sa chudoba v rámci Eurostatu, vyhodnocujú ju... ja sa musím napiť, prepáčte (rečníčka si zobrala pohár vody z pultu a napila sa), vyhodnocujú ju pravidelne, a nielen na ministerstvo práce ako také, ale je pravidelne hodnotená aj na pôde Európskeho parlamentu. Viete, mohla by som tu zaujať stanovisko ku každej jednej výčitke, ku každému jednému klamstvu, ktoré tu bolo vznesené, ale nemám záujem. Nečakala som, že sa ako poslankyne najvyššieho zákonodarného zboru, pani Zimanová (pozn. red.: správne „Zimenová“), pani Blahová, pani..., ešte vystupovala, ale tam nemám problém, pokiaľ išlo o predsedníčku výboru. Nemám skutočne pocit, že musíte takéto niečo robiť, a skutočne znížiť sa až do nejakého stavu, ktorý mne pripomína, alebo snažiť sa byť na úrovni gamét. Ďakujem.